श्रमदान, पूजन और दीपदान के साथ अजनाल उत्सव की रंगारंग शुरुआत
4 दिन चलने वाले अजनाल उत्सव का गुरुवार शाम को रंगीन आतिशबाजी के बीच शुभारंभ हुआ। अजनाल का मैला आंचल साफ करने लोगों ने सुबह श्रमदान किया। गुप्तेश्वर मंदिर के सामने 100 बांस के पौधे रोपे गए। शाम को अजनाल का पूजन, आरती व दीपदान हुआ। सर्वधर्म प्रार्थना में चारों धर्मों के गुरु शामिल हुए। ध्यान व योग सत्र के बाद परिचर्चा हुई। फिल्म प्रदर्शन के बाद काव्य गोष्ठी हुई। ठंडी बयार में जिसका लोगों ने आधी रात तक आनंद लिया।
शहर के लोग और विभिन्न सामाजिक संगठनों के लोग सुबह 9 बजे अजनाल तट पहुंचे। गैंती, फावड़े, तगाड़ी थामे कई हाथों ने नदी में जमी गाद निकाली। फिर 9 बजे नदी किनारे पौधे रोपे गए। 4 बजे लोक गायकों ने नदी पर केंद्रित गीत सुनाए। हिंदू मुस्लिम, सिख व ईसाई धर्म के गुरुओं की माैजूदगी में सर्व धर्म प्रार्थना सभा हुई। 6:30 बजे संध्या आरती व दीपदान हुआ। तनाव मुक्त जीवन जीने के तरीके बताने 7 बजे ध्यान सत्र हुआ। 7:30 से बजे योग सत्र शुरु हुआ। परिचर्चा में नदी साफ रखने पर चिंतन हुआ। फिर नदी सफाई पर फिल्म दिखाई गई।
आज यह होंगे कार्यक्रम
सुबह 9 बजे मैराथन दौड़ नार्मदीय धर्मशाला से
व्यंजन मेला,हस्तशिल्प मेला सायं 4 बजे
फैंसी ड्रेस, नृत्य, गायन, शाम 7 बजे
उम्मीद से कम भीड़, आर्केस्ट्रा ने बांधा समां
4 दिनी उत्सव के आगाज को जनता का रिस्पांस अपेक्षा सेे कम मिला। 75 हजार की आबादी वाले शहर से 5 हजार लोग भी नहीं जुटे। नपा को उम्मीद है स्टेडियम पर अगले तीन दिन में लगने वाले व्यंजन स्टॉल व अन्य कार्यक्रमों को देखने के लिए शहर का श्रोता व दर्शक जरूर आएंगे।
अजनाल किनारे रोपे 100 बांस के पौधे
अजनाल उत्सव की शुरुआत पर नदी किनारे गुप्तेश्वर मंदिर के सामने 100 बांस के पौधे रोपे गए। बाढ़ नियंत्रण की मंशा से ये पौधे रोपे गए। टिंबर एसोसिएशन के सहयोग से रोपे इन पौधों की देखभाल की भी जिम्मेदारी दी गई।
नर्मदा आरती हुई न नर्मदाष्टक
अजनाल शहर की जीवन रेखा मानी जाती है। शाम को पूजन व दीपदान हुआ। गायत्री व अन्य देवी देवताओं का पूजन हुआ। लेकिन नर्मदाष्टक या नर्मदा की आरती नहीं हुई। लोगों की सहभागिता तय करने के लिए यह भी प्रयास नहीं किए कि उत्सव में शामिल होने वाले लोग विशेषकर महिलाएं घर से मिटटी या आटे के दीप बनाकर लातीं। रस्म अदायगी के लिए ये इंतजाम भी नपा ने ही किए थे।
दीपदान करते आयोजक व शहर के नागरिकगण
hin_Deva hin_Deva hin_Deva hin_Deva bho_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva